2014. gada FIFA Pasaules kausa kvalifikācija

**2014. gada FIFA Pasaules kausa kvalifikācijas turnīrs** noteica to 31 komandu, kas pievienojās Brazīlijas izlasei finālturnīrā 2014. gadā. Kopumā kvalifikācijā piedalījās 207 izlases. Pirmās kvalifikācijas spēles tika aizvadītas .

## Kvalificējušās komandas

## Kvalifikācijas process

Kvalifikācijā piedalās visas 6 FIFA konfederācijas, vietu sadalījums starp konfederācijām tika izlemts :
# Eiropa (UEFA) - 13 komandas
# Āfrika (CAF) - 5 komandas
# Āzija (AFC) - 4 vai 5 komandas
# Dienvidamerika (CONMEBOL) - 4 vai 5 komandas un Brazīlija, kā rīkotājvalsts
# Ziemeļamerika (CONCACAF) - 3 vai 4 komandas
# Okeānija (OFC) - 0 vai 1 komanda

Āzijas un Dienvidamerikas grupas piekto vietu izcīnījušās komandas, kā arī Okeānijas uzvarētāji un Ziemeļamerikas ceturtā labākā komanda izspēlēs starpkonfederāciju *play-off* spēles.

### AFC

Āzijas (AFC) zonas kvalifikācijas turnīrā piedalās 43 no 46 AFC konfederācijas izlasēm. Izspēles kārtibu noteica savstarpējais komandu reitings.
Kvalifikācija norit 5 kārtās:
# 16 pēc reitinga zemākās AFC zonas komandas (28. - 43. vieta) izspēlē savstarpējus *play-off* pārus; 8 labākās komandas kvalificējas otrajai kārtai
# Nākamās 22 komandas (reitinga 6. - 27. vieta) un 8 pirmās kārtas uzvarētājas izspēlē savstarpējas *play-off* spēles; 15 labākās komandas kvalificējas trešajai kārtai
# Piecas labākās AFC komandas (reitinga 1. - 5. vieta) un 15 otrās kārtas labākās komandas tika sadalītas 5 grupās un izspēlē savstarpēju turnīru - katras grupas 2 labākās komandas kvalificējas ceturtajai kārtai
# 10 labākās kvalifikācijas turnīra komandas tiek sadalītas divās grupās un izspēlē savstarpēju turnīru - abu grupu pirmo un otro vietu ieguvēji kvalificējas finālturnīram. Grupu trešo vietu ieguvēji kvalificējas piektajai kārtai.
# Ceturtās kārtas grupu turnīra trešo vietu ieguvēji izspēlē savstarpējas *play-off* spēles - uzvarētājs spēlēs starpkonfederāciju *play-off* spēli ar CONMEBOL zonas 5. vietas ieguvēju.

### CAF

Āfrikas (CAF) zonas kvalifikācijas turnīrā piedalās 52 no 53 CAF konfederācijas izlasēm. Izspēles kārtibu noteica savstarpējais komandu reitings. Kvalifikācija norit 3 kārtās:
# 24 zemākā reitingā komandas (29. - 52. vieta) izspēlēja savstarpējas *play-off* spēles - 12 labākās komandas kvalificējās otrajai kārtai
# 28 reitinga labākās komandas (1. - 28. vieta) un 12 pirmās kārtas labākās komandas tiks sadalītas 10 grupās un izspēlēs savstarpēju grupu turnīru, katras grupas divas labākās komandas kvalificēsies trešajai kārtai
# 20 labākās grupu turnīra komandas tiks ielozētas savstarpējos *play-off* pāros - katra pāra uzvarētājs kvalificēsies finālturnīram

### CONCACAF

Ziemeļamerikas (CONCACAF) zonas kvalifikācijas turnīrā piedalās visas 35 CONCACAF konfederācijas izlases. Izspēles kārtibu noteica savstarpējais komandu reitings. Kvalifikācija norit 4 kārtās:
# 10 zemākā reitinga komandas (26. - 35. vieta) izspēlēja savstarpējas *play-off* spēles. 5 labākās komandas kvalificējās otrajai kārtai
# 19 reitinga komandas (7. - 25. vieta) kopā ar pirmās kārtas uzvarētājiem izveidoja 6 grupas, kuras izspēlē savstarpēju grupu turnīru. Katras grupas uzvarētājs kvalificējas trešajai kārtai.
# 6 labākās komandas (1. - 6. vieta) un 6 otrās kārtas uzvarētāji izveidos 3 grupas, pēc savstarpēja grupu turnīra katras grupas pirmās un otrās vietas ieguvēji kvalificēsies ceturtajai kārtai
# 6 labākās komandas no trešās kārtas izveidos vienu kvalifikācijas grupu un izspēlēs savstarpēju grupu turnīru. Pirmo trīs vietu ieguvēji automātiski kvalificēsies finālturnīram, bet ceturtās vietas ieguvējs spēlēs starpkonfederāciju *play-off* spēles ar Okeānijas zonas uzvarētāju.

### CONMEBOL

Dienvidamerikas (CONMEBOL) zonas kvalifikācijas turnīrā piedalās 9 CONMEBOL konfederācijas izlases - Brazīlija, kā rīkotājvalsts jau ir kvalificējusies finālturnīram. Atlikušās komandas izspēlēs divas kārtas:
# 9 komandas veido vienu grupu, kas izspēlēs savstarpēju grupu turnīru - pirmās četras komandas automātiski kvalificēsies finālturnīram, bet piektā turpinās cīnū otrajā kārtā
# Piektā labākā komanda izspēlēs *play-off* spēles ar AFC zonas piektās vietas ieguvēju.

### OFC

Okeānijas (OFC) zonas kvalifikācijas turnīrā piedalījās 11 OFC konfederācijas izlases. Izspēles kārtibu noteica savstarpējais komandu reitings - Papua Jaungvinejas izlase automātiski kvalificējās otrajai kārtai. Kvalifikācija norit četras kārtas:
# 4 zemākā reitinga komandas (7. - 10. vieta) izspēlēja savstarpēju grupu turnīru. Grupas uzvarētājs kvalificējās otrajai kārtai.
# 6 reitinga komandas (1. - 6. vieta), Papua Jaungvineja un pirmās kārtas uzvarētājs izveidoja 2 grupas un aizvadīja savstarpēju grupu turnīru. Katras grupas labākās divas komandas kvalificējās trešajai kārtai.
# 4 labākās otrās kvalifikācijas komandas izveidoja vienu grupu un aizvadīja savstarpēju grupu turnīru. Grupas uzvarētājs kvalificējās ceturtajai kārtai
# Trešās kārtas uzvarētājs - Jaunzēlandes izlase - aizvadīs starpkonfederāciju *play-off* spēlēs ar CONCACAF zonas kvalifikācijas ceturtās vietas ieguvēju.

### UEFA

Eiropas (UEFA) zonas kvalifikācijas turnīrā piedalās visas 53 UEFA konfederācijas izlases. Izspēles kārtibu noteica savstarpējais komandu reitings. Kvalifikācija norit divās kārtas:
# 53 komandas tika ielozētas 9 grupās (8 grupas pa 6 komandām, viena grupa pa 5 komandām) un izspēlēs savstarpēju grupu turnīru. Katrs grupas uzvarētājs kvalificēsies finālturnīram. Otro vietu ieguvēji tiks izkārtoti atsevišķā grupā un labākās astoņas komandas kvalificēsies otrajai kārtai, sliktākajai otrās vietas ieguvējai turnīrs būs beidzies.
# Astoņas labākās otro vietu ieguvējas izveidos četrus *play-off* pārus un savstarpējās spēles noskaidros atlikušās 4 komandas, kas kvalificēsies finālturnīram.